**Rodičovské zručnosti**

Rodičia sú v oblasti ranej starostlivosti a vzdelávania deti z prostredia vylúčených komunitách najdôležitejší, ako z pohľadu dieťaťa, tak i z pohľadu pomáhajúcich profesií. Rodičia sú s dieťaťom v každodennom kontakte a sú spätí s jeho vývinom, vývojom osobnosti, zdravím, rovnako sú zdrojom jeho kompetencií a základom starostlivosti o dieťa v konkrétnom čase a priestore. Rodičovské kompetencie sú teda prirodzene z pohľadu ranej starostlivosti a vzdelávania potrebné pre kvalitné a efektívne napĺňanie potrieb detí v ranom veku. Preto musíme v kontexte pomáhajúcich profesií uplatniť optiku, v ktorej sú rodičia dieťaťa nie len objektom intervencií, ale najmä subjektom vykonávajúcim ranú starostlivosť a vzdelávanie dieťaťa. Pomáhajúce profesie by teda nemali nahrádzať prirodzený výkon rodičov v danej oblasti, práve naopak, mali by sa zamerať na rozvoj rodičovských kompetencií osôb ohrozených sociálnym vylúčením. Známa veta, že budúci rodič sa na rodičovstvo pripravuje už v detstve ako dieťa, je platná, a z pohľadu podpory rodičovských zručností veľmi aktuálna. Dieťa v rodine reflektuje situácie a procesy spojené s chodom rodiny, starostlivosťou a vzdelávaním, všetky skúsenosti vyhodnocuje a tieto skúsenosti následne ovplyvňujú i samotné dieťa, ako budúceho rodiča.  Preto je našou úlohou podporiť rodičov vo výkone svojich práv a čo najefektívnejšie  podporiť rodičov detí z vylúčených komunít v oblasti starostlivosti a vzdelávania vlastných detí rozvojom ich kompetencií v oblasti rodičovských zručností.

V tejto časti sa teda budeme zameriavať na podporu nadobúdania kompetencií rodičov z vylúčených komunít a to teoreticky, ako i prakticky. Tematicky sa zameriame na rôzne oblasti, počnúc komunikáciou s dieťaťom, vzťahmi v rodine, až po uplatňované výchovné štýly rodičmi alebo potrebnú mieru rodičovského dohľadu. Informácie a poznatky prezentované v tejto časti sú teda primárne určené rodičom, ale i všetkým, ktorí pri realizácii ranej starostlivosti a vzdelávania detí z prostredia vylúčených komunít spolupracujú s rodičmi, rodinnými príslušníkmi, prípadne sami realizujú výkon týchto aktivít.

Rodina

Rodina je skupina ľudí tvorená aspoň jedným rodičom a dieťaťom. Je malou sociálnou skupinou, tvorenov jednotlivcami spätými manželstvom, pokrvným príbuzenstvom alebo adopciou. Členovia rodiny sa riadia ustálenými vzormi správania sa, každý člen rodiny plní určitú sociálnu úlohu.

Rodina má reprodukčnú, výchovnú ,ekonomickú prípadne výrobnú ochrannú, emocionálnu funkciu. Rodina ako prostredie, s ktorým sme najviac spätí, nás výrazne ovplyvňuje a my ovplyvňujeme ju. Vytvára vlastné kultúrne prostredie, ktoré formuje osobnosť detí. Ale je aj obrazom doby a jej politických, sociálnych, ekonomických, kultúrnych, ekologických a iných podmienok a zásad. Rodina je prvá skupina, ktorej členom sa človek stáva hneď po svojom narodení.

Rodine záleží na tom, aby správne plnila úlohy v oblasti socializácie svojich členov. Rodina odovzdáva kultúrne dedičstvo nasledujúcim pokoleniam. Rodina realizuje spoločenskú kontrolu nad svojimi príslušníkmi. Rodina zaisťuje rovnováhu medzi emocionálnymi potrebami svojich členov.

Funkcie rodiny: Emocionálna funkcia: poskytuje starostlivosť, istotu, citovú oporu, bezpečnosť, ochranu

Ekonomická funkcia: závisí od výšky príjmov, veľkosti rodiny, bytovej otázky, uskutočňuje sa tu deľba práce, hospodárska spolupráca atď.

Výchovná funkcia: utvára charakterové a citové vlastnosti, zahŕňa aj vzdelávací proces, prípravu na povolanie Sociálno-reprodukčná funkcia: zabezpečuje reprodukciu spoločnosti

Regulačno-kontrolná funkcia: dôležitá na udržiavanie fungovania vzťahov. /literatúra/ Rodina je inštitúcia, ktorá vzniká spolužitím ľudí spravidla rozdielneho pohlavia, ktorá vychováva potomstvo. Funkcie: biologická, ekonomická, výchovná, citová, náboženská, funkcia ochrany, funkcia trestu.

#### Druhy rodín:

•funkčné- patrí sem väčšina rodín, v nich je zabezpečený uspokojivý vývin dieťaťa,

•problémové- vyskytujú sa v nich vážnejšie poruchy niektorých funkcií, ale zdravotný vývin dieťaťa nie je ohrozený. Rodina je schopná riešiť problémy vlastnými silami,

•dysfunkčné- funkcia rodiny je narušená, vývin detí je ohrozený, rodina nie je schopná riešiť problémy sama. Väčšinou ide o rodičov alkoholikov, rodina je po rozvode, o povrchný záujem o deti, rodina má veľmi nízky príjem,

•afunkčná- rodina stratila svoju funkciu, neplní svoj cieľ a dieťa ohrozuje. Riešenie, ktoré zabezpečí vývin dieťaťa treba hľadať mimo rodiny.

#### Ďalšie delenie:

•Úplná(rodina s obidvoma rodičmi +deti)

•Neúplná(jeden z rodičov chýba najčastejšie ide o rozvod rodičov)

•Náhradná(nevlastní rodičia) Postavenie, v akom sa dnes rodina nachádza, má kladné i záporné stránky. Na jednej strane stojí živšie vedomie osobnej slobody a berie sa väčší ohľad na kvalitu medzi-osobných vzťahov v manželstve, na povznesenie dôstojnosti ženy, na zodpovedné plodenie detí a na ich výchovu.

Okrem toho si človek tiež uvedomuje, aké je potrebné rozvíjať styky medzi jednotlivými rodinami pre vzájomnú hmotnú i duchovnú pomoc. A znova objavuje cirkevné poslanie, ktoré je rodine vlastné, a svoju zodpovednosť za budovanie spravodlivejšej spoločnosti. No na druhej strane nechýbajú ani príznaky vážneho úpadku niektorých základných hodnôt. Napríklad je chybou teoretické a praktické chápanie vzájomnej nezávislosti medzi manželmi, dvojakosti v autorite rodičov voči deťom, ďalej sú to konkrétne ťažkosti, s ktorými sa rodina často stretáva pri sprostredkovaní hodnôt, rastúci počet rozvodov, zlo, akým je umelý potrat, stále častejšie používanie sterilizácie a prenikanie antikoncepčnej mentality. Koreňom týchto záporných javov je nezriedka skazené chápanie a uplatňovanie slobody, ktorá sa berie nie ako schopnosť uskutočňovať pravdu Božieho plánu o manželstve a rodine, ale ako nezávislá sila osobne sa uplatňovať, často aj na úkor iných, len pre vlastný, sebecký blahobyt.

Našu pozornosť zasluhuje aj fakt, že v krajinách takzvaného Tretieho sveta často chýbajú rodinám také základné prostriedky pre život, ako je jedlo, práca, príbytok a lieky, ako aj tie najzákladnejšie slobody. Naproti tomu v bohatých krajinách prílišný blahobyt a spotrebná mentalita, spojená napodiv s určitou neistotou a úzkosťou z budúcnosti, zbavuje manželov veľkodušnosti a odvahy plodiť ľudské životy. A tak sa potom život často chápe nie ako požehnanie, ale ako nebezpečenstvo, ktorému sa treba brániť. Historická situácia, v ktorej žije rodina, javí sa teda ako súhrn svetlých i tienistých strán.